PROCES VERBAL

Nr. 18 din 17.10.2007

al şedinţei  Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI; Ludmila BARBUS; Boris FOCŞA; Alexandru BUREAN; Veaceslav IONIŢĂ; Viorel CIBOTARU; Igor MUNTEANU.

Au asistat:

V. Todercan, Preşedintele IPNA Compania “Teleradio-Moldova”, V. Gheorghişenco, Director Radiodifuziune, A. Răileanu, Director Televiziune, D. Ţurcanu, consilier al Preşedintelui Companiei, M. Scoarţă, vicedirector TV, S. Ciobanu, Preşedinte al Consiliului Sindical Naţional Ramural, T. Stelea, şefa Serviciului economic, A. Vicol, şef Serviciul juridic, L. Barbă, director TV “Moldova Internaţional”, reprezentanţi ai mijloacelor de informare în masă, ş.a.

Ordinea de zi:

1.  Raportul dnei Barbus Ludmila privind deplasarea la Edineţ;

2. Repere conceptuale privind dezvoltarea (reorganizarea) activităţii Companiei “Teleradio-Moldova”;

3. Activitatea Radiodifuziunii în perioada iunie – septembrie 2007 (raportor: V. Gheorghişenco, Director Radiodifuziune);

4. Aprobarea grilei de emisie pentru perioada 15.10 – 31.12.2007 (raportor: A. Răileanu, Director Televiziune);

5.  Diverse.
          S-a propus includerea în ordinea de zi a unui nou punct “Aprobarea grilei de emisie a postului TV “Moldova Internaţional” în perioada 22.10.07 – 31.12.2007 (raportor: dna L. Barbă)”. 

S-a votat: “pentru” -  unanim.
       La prima întrebare, a raportat dna L. Barbus. Întrebări au adresat: M. Şlapac, A. Dubrovschi, V. Ioniţă, V. Cibotaru, I. Munteanu, A. Burean, B. Focşa.

S-a luat act de raportul prezentat de dna L. Barbus privind deplasarea la Edineţ.

          La a doua întrebare, au raportat V. Todercan şi A. Răileanu privind Concepţia de dezvoltare a Companiei “Teleradio-Moldova” şi respectiv a  Televiziunii. Au adresat întrebări: V. Cibotaru, V. Ioniţă, I. Munteanu, A. Burean, L. Barbus, M. Şlapac. Prin consens, s-a decis ca Concepţia de dezvoltare a Radiodifuziunii să fie prezentată în cadrul şedinţei viitoare.

           La a treia întrebare “Aprobarea grilei de emisie a Postului TV “Moldova Internaţional””, a raportat L. Barbă. În dezbateri au luat cuvîntul: M. Şlapac, A. Dubrovschi, V. Ioniţă, V. Cibotaru, I. Munteanu, A. Burean, B. Focşa, L. Barbus.

         S-a propus spre votare aprobarea grilei de emisie a postului TV “Moldova Internaţional”.

S-a votat: “pentru” – unanim.

     La a patra întrebare “Aprobarea grilei de emisie a Postului TV “Moldova 1””, a raportat A. Răileanu. În dezbateri au luat cuvîntul: M. Şlapac, V. Ioniţă, V. Cibotaru, I. Munteanu, A. Burean, B. Focşa, L. Barbus.

      S-a propus spre votare aprobarea grilei de emisie a postului TV “Moldova Internaţional”.

        Membrii C.O., I. Munteanu şi V. Ioniţă au accentuat posibilitatea aprobării grilei de emisie propuse, doar în cazul omiterii din program a emisiunii “Rezonans”, realizată de C. Starîş. Motivele invocate au fost: lipsa pluralismului de idei, pledoaria partidului de guvernămînt.

Nu au participat la votare, părăsind sala de şedinţă.

În lipsa acestora, s-a propus spre votare aprobarea grilei de emisie a TV “Moldova 1”.

S-a votat: “pentru” – unanim.

5.      Întrebarea a 3-a a ordinii de zi “Activitatea Radiodifuziunii în perioada iunie – septembrie 2007” a fost acceptată prin consens, să fie prezentată în cadrul şedinţei viitoare.

S-a decis:

1. Aprobarea grilei de emisie a postului TV “Moldova Internaţional” în perioada 22.10.07 – 31.12.2007.

2. Aprobarea grilei de emisie a postului TV “Moldova 1” în perioada 15.10.07- 31.12.2007.

Au semnat:

Mariana  ŞLAPAC          __________     Preşedintele Consiliului de Observatori           

Anatol DUBROVSCHI   __________     Secretarul Consiliului de Observatori 

Ludmila BARBUS          __________

Boris FOCŞA                  __________     

Veaceslav IONIŢĂ         __________

Viorel CIBOTARU         __________

Igor MUNTEANU          __________

Alexandru BUREAN      __________       

